open-index/open-wikipedia-markdown huggingface dataset:
Լենդավա

**Լենդավա** (, , ), նախկինում՝ Դոնյա-Լենդավա, քաղաք Սլովենիայի արևելյան մասում։ Քաղաքի բնակչությունը կազմում է 3 395 մարդ, ամբողջ համայնքը 2002 թվականի մարդահամարի տվյալներով 11 420 մարդ է։
ձախից|մինի
Լենդավան գտնվում է հունգարական (մոտ երկու կիլոմետր) և խորվաթական սահմանների անմիջական հարևանությամբ (մոտ հինգ կիլոմետր, անցնում է Մուրա գետով)։ Լենդավայում բնակվում է զգալի թվով հունգարացիներ. քաղաքը համարվում է հունգարական ազգային փոքրամասնության կենտրոն։ Լենդավան պաշտոնապես երկլեզու է։

Մինչւ 1918 թվականը Լենդավան պատկանում էր Հունգարիայի թագավորությանը, մտնում էր Զալա կոմիտեի մեջ։ Առաջին համաշխարհային պատերազմից հետո մտավ սերբերի, խորվաթների և սլովենացիների թագավորության կազմի մեջ (հետագայում՝ Հարավսլավիայի)։ 1941-1945 թվականների ընթացքում օկուպացվել է հունգարական զորքերի կողմից և բռնի միացվել։ 20-րդ դարի 90-ական թվականներին Հարավսլավիայի փլուզումից հետո անկախ Սլովենիայի կազմում է։
մինի
Քաղաքի գլխավոր տեսարժան վայրերն են քաղաքային թատրոնը, Հունգարական կենտրոնի շենքը, որը կառուցվել է հայտնի ճարտարապետ Իմրե Մակովցի նախագծով և սուրբ Եկատերինա եկեղեցին։

Լենդավայում հիմնվել է «Նաֆտա» ֆուտբոլային ակումբը, որը հանդես է գալիս Սլովենիայի առաջնության բարձրագույն դիվիզիոնում։
մինի

## Քույր քաղաքներ
*  Զալաէգերսեգ, Հունգարիա
*  Լենտի, Հունգարիա

## Պատկերասրահ

Պատկեր:Methanol-Fabrik Nafta Lendava.jpg|Գործարան
Պատկեր:Lendava-Kirche.jpg
Պատկեր:Lendava.wi.jpg
Պատկեր:Hotiza, Gemeinde Lendava SLO.JPG


## Ծանոթագրություններ

## Արտաքին հղումներ
* Քաղաքի պաշտոնական կայք էջ

Կատեգորիա:Սլովենիայի քաղաքներ
Սպիտակ հագած աղջիկը

**«Սպիտակ հագած աղջիկը»** (), ինչպես նաև հայտնի է որպես` «Երիտասարդ աղջիկը ցորենի դաշտի ֆոնին», «Կինը դաշտում», հոլանդացի նկարիչ Վինսենթ վան Գոգի կտավն է, որը ստեղծվել է 1890 թվականին Փարիզի մոտ գտնվող Օվեր սյուր Ուազ բնակավայրում, նկարչի կյանքի վերջին տարիներին։ 1963 թվականից կտավը գտնվում է Վաշինգտոնի Արվեստի ազգային պատկերասրահում (ԱՄՆ)։

## Պատմություն
1890 թվականի մայիսին Վան Գոգը իր եղբոր` Թեոյի հետ Սեն Ռեմի դը Պրովանսից տեղափոխվեց Փարիզ, որտեղ երեք օր մնաց կնոջ, երեխայի և եղբոր հետ։ Վան Գոգը նկատեց, որ իրեն դուր չի գալիս քաղաքի պղտորությունը, իսկ ընկճախտը խորանում էր և նա չէր կարող նկարել։ Թեոն և ֆրանսիացի նկարիիչ Կամիլ Պիսսարոն Վան Գոգին ուղարկեցին Օվեր սյուր Ուազ բժիշկ և բարերար Պոլ Գաշեի մոտ։ Արդյունքում Վան Գոգը մնաց Գաշեի հսկողության տակ, որի հետ նա ուներ մոտ հարաբերություններ։ Գաշեն և նրա աղջիկը նկարչության առարկա դարձան Վան Գոգի համար։

Որոշ ժամանակ թվում էր թե նկարչի մոտ փոփոխություն է նկատվում։ Նա սկսեց այնքան արագ նկարել, որ սենյակում հազիվ էր տեղ գտնվում նոր նկարների համար։ Մայիսից մինչև իր մահը հուլիսի 29 Վան Գոգը ստեղծել է մոտ 70 կտավ։ Նա նկարում էր Օվեր քաղաքի շուրջը գտնվող կառույցներ օրինակ՝ «Եկեղեցի Օվերում» նկարը, ինչպես նաև դիմանկարներ և քաղաքի մոտակայքում գտնվող դաշտերը։

«Սակայն նոր բարեկեցության տեսքով, նրա կյանքը շատ մոտ էր ավարտին՝ նշում է Ուոլլեսը»: Գաշեն էքսցենտրիկ էր և տառապում էր նևրոզիով և Վան Գոգին այնքան անհանգստացրեց այդ ամենը, որ նա բժշկին հարցրեց՝ «Հիմա, երբ մի կույրի մեկ ուրիշ կույր է առաջնորդում, մի՞թե երկուսն էլ չեն հայտնվում անդունդում»։ Ընտանեկան հավաքույթին Փարիզ այցելելուց հետո, Վան Գոգը ավելի մռայլ վերադարձավ Օվեր։ Նամակում նա գրել է՝ «Եվ հեռանկարը մթնում է, ես ապագան ընդհանրապես չեմ տեսնում»։

## Նկարագրություն
[thumb|150px|left|Վան Գոգ «[Դեղին ծղոտե գլխարկով գեղջկուհին» (F774), 1890 թվականի հունիս]]
Կտավը նկարագրում է սպիտակ զգեստով կնոջը ցորենի դաշտում։ Օվերում ստեղծված Վան Գոգի նկարներից այս երկուսի վրա էլ նույն կինն է։

Նկարին դրամատիկ էֆեկտ տալու համար Վան Գոգը օգտագործեց «Պատկերային հարթություն»։ Երբ կինը լրացնում է գրաֆիկական տարածքի մեծ մասը, նա կարծես ավելի մոտ է նկարը դիտողին։ Վան Գոգը նույնիսկ ավելի ստվերեց կնոջ հայացքը և այն դարձրեց ավելի «հեռավոր ու լղոզված»։ Բացի այդ կնոջ հարևանությամբ գտնվելը ավելի «սուր» է դարձնում նրա հուզական հեռավորությունը։

## Տես նաև
* «Բնապատկեր Օվերում անձրևին»

## Ծանոթագրություններ

## Արտաքին հղումներ
* 

Կատեգորիա:1890 նկարներ
Կատեգորիա:Նկարներ այբբենական կարգով
Կատեգորիա:Վաշինգտոնի Արվեստի ազգային պատկերասրահի նկարներ
Կատեգորիա:Վինսենթ վան Գոգի նկարներ
Շալյապինի գլխաքանդակը

**Շալյապինի գլխաքանդակը**, Հակոբ Գյուրջյանի քանդակներից։

## Նկարագրություն
Քանդակը կատարված է մեծ տաղանդով։ Արտիստը ներկայացված է գլուխը վեր պահած, իր մեծությունն զգացողի հպարտ գիտակցությամբ։ Նա այդպիսին է եղել նաև առօրյա կյանքում, մանավանդ որ դրան նպաստում է նրա ֆիզիկականը` հաղթանդամ կազմվածքը, բեմական շարժուձևը, արտիստիկ կեցվածքը։ Մեծ տաղանդով օժտված լինելու հանգամանքը նրան իրավունք է տվել յուրահատուկ դիրք գրավել հասարակության շրջանում։ Այդպիսի ճանաչումով են նրան ներկայացրել նաև ռուս անվանի նկարիչներ Վալենտին Սերովը, Բորիս Կուստոդիևը, Իլյա Ռեպինը։ Գյուրջյանը նույնպես նկատել էր նրան հատուկ ցուցադրական կեցվածքը։

## Մշակման տեխնիկա
Շալյապինի կերպարը պահանջել է նաև մշակման տարբեր տեխնիկա և տարբեր նյութ։ Իհարկե ոչ մարմարը և ոչ մշակման հղկված եղանակը չէին համապատասխանելու այդպիսի առնական նկարագրով արտիստի կերպարին, դրա համար էլ նյութ է ընտրված բրոնզը, իսկ մշակման տեխնիկան՝ անհարթ։ Շալյապինի դիմաքանդակի դինամիկ կոմպոզիցիան թելադրված է նրա արտիստական նկարագրով։

## Ծանոթագրություններ

## Արտաքին հղումներ
*https://www.encyclopedia.am/pages.php?bId=2&hId=1081
*https://www.youtube.com/watch?v=zah5UO3VeXM&list=PL3ss2Z5vZ2xzt0tdHj_Aijh7kCjlnNEBl&index=1
*https://armenpress.am/arm/news/460462/.html

Կատեգորիա:Քանդակներ
Կատեգորիա:Հակոբ Գյուրջյանի ստեղծագործություններից
Ատլանտիդա (քարանձավ)

**Ատլանտիդա**  (), կարստային քարանձավ Ուկրաինայում։ Գտնվում է Զբրուչ գետի գետահովտում՝ Խմելնիցկու մարզի Կամենեց-Պոդոլսկիի շրջանի Զավալիե գյուղից ոչ հեռու։ Քարանձավն ունի 2.525 մ երկարություն և 18 մ խորություն, զբաղեցնում է մոտ 4.440 մ² մակերեսով տարածք։ 1975 թվականից հարակից մոտ 10 հա տարածքի հետ հռչակվել է պետական նշանակության բնության հուշարձան։ Գտնվում է Խմելնիցկու մարզի զբոսաշրջային խորհրդի ենթակայության տակ։

## Նկարագրություն
Պոդոլիայի տարածքում միակ քարանձավն է, որն ունի հստակ ընդգծված եռահարկ կառուցվածք։ Ստորին (առաջին) հարկում կան բարձր ու լայն սրահներ, երկրորդ հարկն ավելի նեղ է՝ 1-1.5 մ շերտերով։ Երրորդ հարկն ունի 5 մ բարձրությամբ երկու ոչ մեծ մուտք։ Առաջին և երկրորդ հարկերի հատման տեղում կան մեծ սրահներ՝ մինչև 12 մ բարձրությամբ։ Քարանձավի պատերին տարբեր գույնի գիպսի մակածորուկային հետքեր են հանդիպում։ Հանդիպում են նաև թելիկային բյուրեղներ՝ 1.5 մ երկարությամբ։ Կան ստալակտիտներ ու ստալագմիտներ, որոնք ձևավորել են սպիտակ, դեղնավուն, վարդագույն, թափանցիկ ու տարբեր ձևեր ունեցող ծաղիկներ, աստղիկներ ու լուլաներ։ Լուսավորության դեպքում դրանք խայտում են տարբեր գույներով՝ ստեղծելով հեքիաթային տպավորություն։ Քարանձավն ունի առանձին սրահներ (Կակաչների, Ոսկե աշուն, Ծիծաղի, Ուրախության), այրեր ու միջանցքներ (Սատանայի պոչ)։ Քարանձավում հանդիպում են չղջիկների հազվագյուտ տեսակներ։

## Ուսումնասիրության պատմություն
thumb|right|320px|Ատլանտիդա քարանձավ, մուտք
1950-ական թվականներին Զավալիեում սկսել են գիպս արդյունահանել, սակայն դժվարություններ են առաջացրել բազմաթիվ խոռոչները։ Դրանք իրենց են գրավել երիտասարդ քարանձավագետներին, որոնք էլ Վալերի Ռոգոժնիկովի գլխավորությամբ 1969 թվականին բացահայտել են քարանձավը։ Նրանց է նվիրվել քարանձավի ամենամեծ սրահներից մեկը՝ «Կիևի քարանձավագետների սրահը»։ Այն լրջորեն սկսել են ուսումնասիրել 1979 թվականի աշնանը։ Դետալների տեղագրական լուսանկարումն իրականացրել է քարանձավագիտական ջոկատը Ա. Կլիմչուկի ղեկավարությամբ։

## Ծանոթագրություններ

## Գրականություն
* *Кривошия В.* В галереях Атлантиди: Суботній репортаж // Прапор Жовтня (Кам’янець-Подільський). — 1980. — 2 серпня. — С. 4.
* *Цуканов М.* У залах «Атлантиди»: Маршрути — далекі і близькі // Прапор Жовтня. — 1983. — 15 жовтня. — С. 4.
* Геологічні пам’ятки України: Довідник-путівник. — К., 1985.
* Атлантида — підземна перлина Кам’янеччини // Недря Т. В. Печери Поділля: Туристичний путівник. — Кам’янець-Подільський: Рута, 2010. — С. 52—63.

Կատեգորիա:Ուկրաինայի քարանձավներ
Անաստասիա Նազարենկո

**Անաստասիա Կոնստանտինովնա Նազարենկո** (, ), ռուս մարմնամարզուհի (գեղարվեստական մարմնամարզություն), Ռուսաստանի խմբային բազմամարտի հավաքականի անդամ։ 2012 թվականին Լոնդոնում անցկացված Օլիմպիական խաղերի չեմպիոն գեղարվեստական մարմնամարզությունից (խմբային բազմամարտ), աշխարհի և Եվրոպայի բազմակի չեմպիոն։

## Կենսագրություն
Անաստասիա Նազարենկոն ծնվել է 1993 թվականի հունվարի 17-ին Կալինինգրադում։ Ավարտել է Սանկտ Պետերբուրգի Պ․ Լեսգաֆտի անվան ֆիզիկական կուլտուրայի, սպորտի և առողջության համալսարանը։

2012 թվականին Անաստասիա Նազարենկոն Ռուսաստանի հավաքականի կազմում մանսակցել է Լոնդոնում անցկացված Օլիմպիական խաղերին՝ հաղթելով գեղարվեստական մարմնամարզության խմբային բազմամարտում։ Նազարենկոյի հետ միասին չեմպիոն են դարձել Ուլյանա Դոնսկովան, Անաստասիա Բլիզնյուկը, Քսենյա Դուդկինան, Ալինա Մակարենկոն և Կարոլինա Սևաստյանովան։

2013 թվականին Անաստասիա Բլիզնյուկը դարձել է Կազանի Ունիվերսիադայի եռակի չեմպիոն՝ հաղթելով 10 գուրզերով և երեք գնդակով ու երկու օղակներով վարժություններում, ինչպես նաև խմբային բազմամարտում։

## Պարգևներ
* Բարեկամության շքանշան (13 օգոստոսի, 2012 թվական) – *ֆիզիկական կուլտուրայի և սպորտի զարգացման գործում ունեցած մեծ ավանդի, 2012 թվականին Լոնդոն քաղաքում անցկացված 30-րդ Օլիմպիական խաղերում մարզական բարձր ձեռքբերումների համար*.
* Ռուսաստանի Դաշնության նախագահի պատվոգիր (19 հուլիսի, 2013 թվական) – *2013 թվականին Կազան քաղաքում անցկացված 27-րդ Համաշխարհային ամառաին ունիվերսիադայում մարզական բարձր ձեռքբերումների համար*.

## Ծանոթագրություններ

## Արտաքին հղումներ
* Անաստասիա Նազարենկոյի էջը FIG կայքում
* Անաստասիա Նազարենկոյի էջը Official London 2012 website կայքում
* Нижегородка Анастасия Назаренко поедет на олимпиаду в Лондон
* Российские гимнастки собрали все золото чемпионата Европы //  РИА Новости, 18.04.2010
* Нижегородская гимнастка завоевала олимпийскую путевку, 12 июля 2012 года
* Изменение состава в сборной России по художественной гимнастике в групповых упражнениях
* В сборной России по художественной гимнастике в групповых упражнениях произошла замена — вместо Анастасии Максимовой в состав включили Анастасию Назаренко
* Определён состав сборной России по художественной гимнастике на Олимпиаду
* Российская сборная выиграла золото чемпионата Европы в групповых упражнениях в многоборье 

Կատեգորիա:Ռուս մարմնամարզիկներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուսաստանի սպորտի վաստակավոր վարպետներ
Կատեգորիա:Ռուս օլիմպիական չեմպիոններ‎
Կատեգորիա:2012 թվականի Ամառային օլիմպիական խաղերի չեմպիոններ
Inhaler

**Inhaler**, իռլանդական փոփ ռոք խումբ, որի գործունեությունը ծավալվում է Իռլանդիայի Դուբլին քաղաքում։ Խմբի կազմի մեջ են մտնում վոկալիստ և կիթառահար Էլիյահ Հուսոնը (U2 խմբի ֆրոնտմեն Բոնոյի որդին), բասիստ Ռոբերթ Քիթինգը, կիթառահար Ջոշ Ջենքինսոնը և թմբկահար Ռայան ՄաքՄահոնը։

Խումբը հաջողության է հասել 2020 թվականին, երբ 5-րդ հորիզոնական է զբաղեցրել BBC-ի Sound of․․․ երաժշտական հարցման արդյունքում։ Inhaler-ը 5 սինգլներ է թողարկել․ «I Want You», «It Won't Always Be Like This», «My Honest Face», «Ice Cream Sundae» և վերջերս՝ «We Have to Move On»։

## Կարիերա
### 2015-2017․ Վաղ տարիներ
2012 թվականին հիմնվելով Դուբլիմի St Andrews քոլեջում, խումբը որոշել է ընտրել Inhaler անվանումը միայն 2015 թվականին։ Ջենքինսոնը միացել է խմբին այդ որոշումն ընդունելուց անմիջապես հետո։

### 2018-այժմ․ Դեբյուտ
2017 թվականին խումբը թողարկել է իր դեբյուտային սինգլը՝ «I Want You»-ն։ Սինգլը ներառվել է Garageland Volume 1-ում, թողարկվելով 2017 թվականի ապրիլի 14-ին։ Դրան ավելի ուշ հաջորդել են ևս երեք սինգլներ 2019 թվականին՝ «It Won't Always Be Like This», «My Honest Face» և «Ice Cream Sundae» անվանումներով։ Նրանք հինգերորդ հորիզոնական են զբաղեցրել BBC-ի Sound of 2020 երաժշտական հարցման արդյունքում։ 2020 թվականի հունվարի 21-ին խումբը թողարկել է իր չորրորդ սինգլը, որի անվանումը «We Have to Move On» էր։

Իրենց 2019-2020 շրջագայությունների ժամանակ խումբը թողարկել է իր դեբյուտային նույանուն մինի ալբոմը, որը ներառել է «It Won't Always Be Like This», «Oklahoma», «My Honest Face» և «There's No Other Place» երգերը։

## Խմբի անդամներ
* Էլիյահ Հուսոն՝ վոկալ, կիթառ
* Ռոբերթ Քիթինգ՝ բաս կիթառ
* Ջոշ Ջենքինսոն՝ կիթառ
* Ռայան ՄաքՄահոն՝ հարվածայիններ

Լուիս Լամբերտը (ստեղնաշարայիններ/սինթեզատոր) միանում է խմբին կենդանի ելույթների ժամանակ։

### Ժամանակագիծ

## Սկավառակագրություն
### Սինգլներ

## Մրցանակներ և անվանակարգեր

## Ծանոթագրություններ

Կատեգորիա:Ինդի ռոք երաժշտական խմբեր
Կատեգորիա:Իռլանդական երաժշտական խմբեր
Կատեգորիա:Ռոք խմբեր
Չար Աստվածաշունչ

**Չար Աստվածաշունչ** (), նաև **Շնացողների Աստվածաշունչ** (), կամ  **Մեղսավորների Աստվածաշունչ** (), Աստվածաշունչը, որը հրատարակվել է 1631 թվականին Անգլիայում կոպիտ իմաստաբանական սխալով։

## Հրատարակման բնութագիր
Հակոբ թագավորի Աստվածաշնչի այս հրատարակությունը ստանձնել են «արքայական տպագրիչներ» Ռոբերտ Բարկերը և Մարտին Լուկասը 1631 թվականին։ Նոր հրատարակության տպաքանակը հազար օրինակ էր։

## Բացակայող բառի շուրջ աղմուկ
Նոր հրատարակության մեջ կոպիտ սխալ է թույլ տրվել։ Տասը պատվիրաններից մեկում «ոչ» բառը բացակայել է, «մի շնացիր» պատվիրանի փոխարեն տպագրվել է «շնություն արա» ( փոխարեն ): Սխալը նկատվել է, գրեթե ամբողջ տպաքանակը առգրավվել և ոչնչացվել է, սակայն մի քանի օրինակ մնացել է և այժմ պահպանվում են մասնավոր հավաքածուներում և մեծ գրադարաններում, հիմնականում Անգլիայում և ԱՄՆ-ում, մասնավորապես՝ Նյու Յորքի հանրային գրադարանում։ Աստվածաշնչի հրատարակիչները տուգանվել են 300 ֆունտով (ներկայիս գներով՝ 43,586 ֆունտ) և զրկվել են տպագրական լիցենզիայից։

Տպագրական մամլիչի գյուտից և Անգլիայում դրա հայտնվելուց հետո առաջին հարյուրամյակում (1470-ական թվականներին) գրքերում տպագրական սխալները, ներառյալ կրոնական տեքստերում, հաճախակի էին, բայց հիմնականում դրանք տառի կամ բառերի սովորական բացթողումներ էին։ Հետևաբար կա վարկած, որ մի ամբողջ բառի բացթողումը Բոնեմ Նորտոնի կողմից սաբոտաժի արդյունք էր, որը Բարկերի հիմնական մրցակիցն էր և պայքարում էր «Արքայական տպագրիչ» հեղինակավոր կոչման համար։ Գուցե այս տպագրության հետևում կանգնած էր Բարկերի մեկ այլ մրցակից, որը ցանկանում էր վարկաբեկել նրան։ Միևնույն ժամանակ, նման տպագրություն է արվել այդ նույն 1631 թվականի Աստվածաշնչի մեկ այլ հրատարակության մեջ, որը հայտնի է որպես «Խելագարների Աստվածաշունչ» (), որտեղ «Խելառն իր սրտում ասաց. «Աստված չկա»» տողի փոխարենը տպագրվել է «Խելառն իր սրտում ասաց. «Աստված կա» ( փոխարեն ): Այս տպագրիչն արժանացել է երեք հազար ֆունտ տուգանքի։

## Ծանոթագրություններ

## Աղբյուրներ
* The Wicked Bible: the perfect gift for collectors, but not for William and Kate 
* The Wicked Bible A.D. 1631 

Կատեգորիա:1631 գրքեր
Կատեգորիա:Աստվածաշունչ
Կատեգորիա:Կրոնական գրականություն
Գումենիսա

**Գումենիսա** (), փոքր քաղաք Հունաստանում, որը գտնվում է ծովի մակարդակից 250 մ բարձրության վրա, Աթենքից 346 կմ հյուսիս-արևմուտք և Սալոնիկից 54 կմ հյուսիս-արևմուտք։ Պեոնիա համայնքի (դիմա) պատմական կենտրոնը գտնվում է Կենտրոնական Մակեդոնիայի ծայրամասի Կիլկիս ծայրամասային միավորում։ Ըստ 2011 թվականի մարդահամարի տվյալների՝ բնակչությունը 3609 մարդ է։ Համայնքի մակերեսը 30,139 կմ² է։

1991 թվականից Գումենիսան Գումենիսի, Աքսիուպոլի և Պոլիկաստրոնի թեմերի Էլադայի ուղղափառ եկեղեցու նորակազմ թեմի կենտրոնն է։

Քաղաքը հայտնի է 14-րդ դարում հիմնադրված Գումենիսայի Աստվածամոր վանքով։  բառը բառացի նշանակում է վանահայր։ Գումենիսայի Աստվածամոր հրաշագործ սրբապատկերները վանքի գլխավոր սրբություններն են. ըստ ավանդության՝ նրա հրաշալի հայտնագործությունը տեղի է ունեցել այն վայրում, որտեղ գտնվում է վանքը։

## Պատմություն
Գումենիսան գտնվում է Հին Մակեդոնիայի մայրաքաղաք Պելլայից 20 կմ հյուսիս։ Հոմերոսը հիշատակել է Պեոնիայի՝ Ակսիոս գետի հյուսիսային շրջաններում գտնվող տեղական վայրի մասին, որը  Փիլիպոս II Մակեդոնացի թագավորի թագավորության օրոք միացած է եղել Մակեդոնիայի թագավորությանը։

Քաղաքը գտնվում է Մակեդոնիայի պատմական-աշխարհագրական երկրամասում, որը Բալկանյան պատերազմներում ազատագրվել է հունական բանակի կողմից և 1913 թվականի Բուխարեստի պայմանագրով մտցվել է Հունաստանի կազմի մեջ։ Մինչև 1926 թվականը կոչվել է *Գումենջե* կամ *Գումենիցա* (): 19-րդ դարի 40-ական թվականներին ռուս սլավոնագետ Վիկտոր Գրիգորովիչը նշել է, որ *Իգումենչո* գյուղի բնակչությունը մեծ մասամբ բուլղարներ էին։ 1900 թվականին այստեղ բնակվել է 3150 բուլղարացի։ Քաղաքը անմասն չի մնացել 1903 թվականի Իլինդենի ապսամբությունից և 1904-1908 թվականներին Մակեդոնիայի համար մղվող պայքարից։ 1905 թվականին Բուլղարիայի էկզարխատի քարտուղար Դիմիտրա Միշևի տվյալներով այստեղ եղել են բուլղարական էկզարխիայի 2560 բուլղարացի հավատացյալ, իսկ 2440 բուլղարացի մնացել են Կոստանդնուպոլսի ծխականներ, քաղաքում եղել են հունական և բուլղարական դպրոցներ։

Բալկանյան երկրորդ պատերազմից հետո 1913 թվականից քաղաքի բուլղարացիները վերաբնակեցվել են ժամանակակից Հյուսիսային Մակեդոնիայի և Բուլղարիայի տարածքներում, իսկ հույներն այնտեղից վերաբնակեցվել են Գումենիցայում։

## Կլիմա

## Բնակչություն

## Պատկերասրահ

Պատկեր:Giumendja monastery.jpg|Գումենիսայի Աստվածամոր վանք
Պատկեր:Giumendja-frenska cheshma.jpg|Գումենիսայի կենտրոնը
Պատկեր:Giumendje-izgled.jpg|Տեսարան քաղաքից


## Ծանոթագրություններ

Կատեգորիա:Հունաստանի քաղաքներ
Անդրյուս Սկերլա

**Անդրյուս Սկերլա** (, ), լիտվացի ֆուտբոլիստ, պաշտպան։

## Կարիերա
Անդրյուս Սկերլան «Ժալգիրիս» ակումբի սան է, որի կազմում նորամուտը կատարել է 1995 թվականին

1997 թվականին տեղափոխվել է նիդեռլանդական ՊՍՎ, որտեղ անցկացրել է երեք մրցաշրջան։ Առաջին երկու տարիներին խաղացել է շատ հազվադեպ՝ առաջնությունում անցկացնելով ընդամենը երկու խաղ։

2000 թվականին տեղափոխվել է շոտլանդական «Դանֆերմլին Ատլետիկ»։ Նոր ակումբում, որը ղեկավարում էր Ջիմի Քալդերվուդը, Անդրյուս Սկերլան անմիջապես արժանի տեղ է գրավել առաջին թիմում։ «Դանֆերմլին Ատլետիկում» հաջող առաջին մրցաշրջանից հետո Սկերլան բազմաթիվ հրավերներ է ստացել այլ ակումբներից, այդ թվում՝ Գլազգոյի «Ռեյնջերսից», բայց ասել է, որ չի ցանկանում փոխել ակումբը։

2005 թվականին Անդրյուս Սկերլան Շոտլանդիայի գավաթի խաղարկության եզրափակչում՝ «Սելթիկի» դեմ խաղում, խփել է իր թիմի միակ գոլը (1:3)։

2005 թվականի մարտին Սկերլան հայտարարել է, որ իր ընտանիքի պատճառով ցանկանում է տեղափոխվել Լիտվային մոտ ակումբ։ Նա մասնակցել է դիտումների Կազանի «Ռուբինում», բայց «Ռուբինը» շոտլանդացիների հետ համաձայնության չի եկել խաղացողի տրանսֆերի գնի վերաբերյալ։ Սկերլան աշխատանք գտնելու տարբերակներ է փնտրել Ռուսաստանի Պրեմիեր լիգայի մեկ այլ ակումբում և ի վերջո տեղափոխվել է Տոմսկի «Տոմ» 200 հազար դոլարով։

«Տոմից» հետո Անդրյուս Սկերլան որոշել է վերադառնալ հայրենիք, որի առաջնությունում չէր խաղացել 11 տարի։

2007 թվականին Սկերլան տեղափոխվել է «Վետրա»։ Նույն թվականին նա տեղափոխվել է Կելցեի «Կորոնա»։

## Ձեռքբերումներ
* Լիտվայի չեմպիոն – 2013
* Լիտվայի առաջնության արծաթե մեդալակիր – 1996/97
* Լիտվացի առաջնության բրոնզե մեդալակիր – 1995/96
* Լիտվայի գավաթակիր – 2013
* Նիդեռլանդների առաջնության արծաթե մեդալակիր – 1997/98
* Նիդեռլանդների առաջնության բրոնզե մեդալակիր – 1998/99
* Նիդեռլանդների Սուպերգավաթի դափնեկիր – 1998 
* Շոտլանդիայի գավաթի խաղարկության եզրափակչի մասնակից – 2004
* Լեհաստանի գավաթակիր – 2010

## Ծանոթագրություններ

## Արտաքին հղումներ
* 
* 
* 

Կատեգորիա:Լիտվայի հավաքականի ֆուտբոլիստներ
Կատեգորիա:Լիտվացի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Լեկա Զահարիա

**Լեկա Զահարիա** (ալբաներեն՝ **Lekë Zaharia**, ), 15-րդ դարի ալբանացի ազնվական, Զահարիաների տոհմի ներկայացուցիչ։ Եղել է իր ծնողների միակ արու զավակը։ Ունեցել է մեկ քույր, որն իր տղային տվել է իր հոր անունը՝ Կոյա։

1444 թվականին Լեկա Զահարիան մասնակցել է «Լեժայի լիգա» անվանումը կրող հակաօսմանյան ռազմաքաղաքական դաշինքի ստեղծմանը, որի նպատակն էր թուրքական լծից ալբանական ժողովրդի ազատագրումը։

## Լեկայի սպանությունը
Ալբանացի պատմիչ Մարին Բառլետիի վկայությամբ՝ 1445 թվականին՝ Սկանդերբեգի քրոջ՝ Մամիկա Կաստրիոտիի հարսանիքի ժամանակ Լեկա Զահարիան վիճել է ալբանացի մեկ այլ իշխանի՝ Լեկա Դուկաջինիի հետ։ Վեճի պատճառը մի կին էր՝ Դուշմանիների տոհմի ժառանգորդուհի Իրենե Դուշմանին։ Վերջինս, ըստ երևույթին, գերապատվությունը տվել է Զահարիային, սակայն Դուկաջինին չի ցանկացել հաշտվել այդ իրողության հետ,  տեղի տալ, զիջել։ Ազնվականների միջև բախում է տեղի ունեցել, և Դուկաջինին ծանր վիրավորվել է ու փրկվել միայն մեկ այլ ազնվականի՝ Վռանա Կոնտիի միջամտության շնորհիվ։ Երկու տարի անց՝ 1447 թվականին Լեկա Զահարիան դավադրաբար սպանվել է, և Լեկա Դակուջինիին են մեղադրել սպանության մեջ։

Ինչպես վկայում են վենետիկյան պատմական բնագրերը, այդ սպանությունը տեղի է ունեցել ոչ թե 1447, այլ 1444 թվականին։ Վենետիկցի ժամանակագիր Ստեֆանո Մանյոն, հակադրվելով ալբանացի պատմիչ Մարին Բառլետիին, հայտնում է, որ  Զահարիային սպանողը եղել է իր իսկ վասալը հանդիսացող Նիկոլաս Դուկաջինին և ոչ թե Լեկա Դուկաջինին։ Ստեֆանո Մանյոն հավելել է, որ Լեկա Զահարիան մեռնելուց առաջ իր ունեցվածքը կտակել է Վենետիկյան Հանրապետությանը։

## Հետևանքները
Քանի որ Լեկա Զահարիան ժառանգ չուներ, Սկանդերբեգը հայտարարել է, որ նրա Դագնում բերդը պետք է անցնի «Լեժայի լիգա» դաշինքին, որին անդամակցել էր Լեկան։ Բայց վերջինիս մայրը բերդը հանձնել է Վենետիկյան հանրապետությանը։ Հետևանքը եղել է ալբանա-վենետիկյան պատերազմը, որը շարունակվել է երկու տարի (1447–1448): Ի վերջո կողմերը պայմանավորվել են, որ բերդը կմնա վենետիկցիներին, բայց նրանք յուրաքանչյուր տարի պետք է որոշակի տուրք վճարեն Սկանդերբեգին։

## Ծանոթագրություններ

## Աղբյուրներ
* Ostrogorsky, George (1951), Pronija: Prilog istoriji feudalizma u Vizantiji iu juznoslovenskim zemljama (in Serbo-Croatian), Belgrade: Serbian Academy of Science and Arts, OCLC 162891544
* Božić, Ivan (1979), Nemirno pomorje XV veka (in Serbian), Beograd: Srpska književna zadruga, OCLC 5845972

Կատեգորիա:Ալբանիայի պատմություն
Կատեգորիա:Ալբանիայի քաղաքական գործիչներ
Գրեմմի լավագույն ռեփ ալբոմի համար

**«Գրեմմի» մրցանակ լավագույն ռեփ ալբոմի համար** (), «Գրեմմի» երաժշտական մրցանակաբաշխության մրցանակներից մեկը, որը տրվում է ռեփ ժանրում լավագույն երաժշտական ալբոմի համար։ Մրցանակաբաշխությունը հաստատվել է 1958 թվականին և սկզբնապես անվանվել է **«Գրամոֆոն»**։ Մրցանակը շնորհվում է ամեն տարի 1996 թվականից Ձայնագրման ակադեմիայի կողմից «գեղարվեստական նվաճումների, տեխնիկական վարպետության և ձայնագրման ոլորտում նշանակալից ներդրման համար՝ բացառությամբ վաճառքները և չարթերում դիրքերը»"

1995 թվականին Ակադեմիան հայտարարեց «Լավագույն ռեփ ալբոմ» անվանակարգի ավելացման մասին։ Այս անվանակարգի առաջին մրցանակը հանձնվել է Naughty by Nature խմբին «Poverty's Paradise» ալբոմի համար։ Գրեմմիի 52-րդ մրցանակաբաշխության ժամանակ ղեկավարները հաղորդել են, որ մրցանակը տրվում է այն արտիստներին, «որոնց ալբոմները պարունակում են վերջերս ձայնագրված ռեփ երգերի առնվազն 51%-ը»։ Բացի ձայնագրող արտիստից, մրցանակը հաճախ տրվում է պրոդյուսերներին, ինժեներներին և/կամ միքսերներին, որոնք կապված են առաջադրված աշխատանքի հետ։

Ըստ 2020 թվականի տվյալների, Էմինեմը համարվում է ռեկորդակիր այս անվանակարգում հաղթած մրցանակների քանակով (6 հաղթանակ)։ Լորին Հիլլը համարվում է առաջին կին արտիստը, ով հաղթել է այս անվանակարգում 1997 թվականին Fugees-ի հետ միասին։ Քարդի Բին առաջին կին սոլո արտիստն է, ով հաղթել է այս անվանակարգում «Invasion of Privacy» ալբոմով։ Քանյե Ուեսթը այս մրցանակը ստացել է չորս անգամ, իսկ Outkast դուետը երկու անգամ։ Ջեյ Զին այս անվանակարգում ամենաշատ առաջադրված արտիստն է (11 առաջադրում)։ Դրեյքը այս անվանակարգում հաղթած առաջին ոչ ամերիկացի արտիստն է։ The Roots խումբը համարվում է այս անվանակարգում ամենաշատ առաջադրված, սակայն չհաղթած արտիստը (5 առաջադրում)։ Էմինեմը և Ուեսթը միակ արտիստներն են, որոնց հաջողվել է հաղթել այս անվանակարգում մի քանի տարի շարունակ, ընդ որում Էմինեմը երկակի անգամ է նման հաջողության հասել։ 2016 թվականին Դրեյքի «If You're Reading This It's Too Late»-ը դարձավ առաջին միքսթեյփը, որը առաջադրվել է այս անվանակարգում։ 2017 թվականին Chance the Rapper-ի «Coloring Book»-ը դարձել է այս անվանակարգում հաղթած առաջին միքսթեյփը։

## Դափնեկիրներ

## Ամենաշատ հաղթած արտիստներ

**6 հաղթանակ**
* Էմինեմ

**4 հաղթանակ**
* Քանյե Ուեսթ

**3 հաղթանակ**
* Քենդրիկ Լամար

**2 հաղթանակ**
* Outkast

## Ամենաշատ առաջադրված արտիստներ

**11 առաջադրում**
* Ջեյ Զի

**7 առաջադրում**
* Էմինեմ
* Քանյե Ուեսթ

**5 առաջադրում**
* Դրեյք
* The Roots

**4 առաջադրում**
* Common
* Լուպե Ֆիասկո
* Միսի Էլիոթ
* Նաս

**3 առաջադրում**
* Քենդրիկ Լամար
* Լուդաքրիս
* Nelly
* T.I.

**2 առաջադրում**
* Dr. Dre
* Լիլ Ուեյն
* LL Cool J
* 50 Cent
* Նիքի Մինաժ
* Outkast
* Սքուլբոյ Քյու
* A Tribe Called Quest
* 2Pac
* Tyler, The Creator

## Տես նաև
* Գրեմմի տարվա ալբոմի համար
* Գրեմմի լավագույն ռոք ալբոմի համար
* Գրեմմի լավագույն փոփ վոկալային ալբոմի համար
* Հիփ հոփ

## Ծանոթագրություններ

Կատեգորիա:ԱՄՆ-ի երաժշտական մրցանակներ
Կատեգորիա:Գրեմմիի անվանակարգեր
Կատեգորիա:Երաժշտական մրցանակներ
Կատեգորիա:Պարգևներ այբբենական կարգով
Երկրների ցանկ ըստ ափագծի երկարության

Այս հոդվածը պարունակում է երկրների երկու ցանկ ըստ ափագծի երկարության՝ արտահայտված կիլոմետրերով։ Եթե այդ արժեքը զրոյական է, ապա երկիրը դեպի ծով ելք չունի։

## Ներածություն
Ըստ, այսպես կոչված, «ջրափնյա գծի պարադոքսի»՝ ափագիծը չի կարող ունենալ հստակ սահմանված երկարություն։ Չափելիս ափագիծն իրեն պահում է ֆրակտալ, այսինքն՝ նրա երկարությունը կախված է նրանից, թե ինչ մասշտաբով է կատարվում չափումը։ Ինչքան մասշտաբը մեծ է (և, համապատասխանաբար, ինչքան ճշգրիտ է չափումը), այնքան ափագիծը երկար է։ Մեծ մասշտաբով չափումն իմաստ ունի, եթե երկիրն ունի խիստ կտրատված եզրագիծ։
* *The World Factbook* սյունակում և *TWF* անվանված սյունակում ներկայացված 198 երկրների ու 55 տարածքների տվյալները վերցված են ԿՀՎ ուղեցույցից։ *Ափագծի/տարածքի հարաբերակցությունը (մ/կմ²)* սյունակը ցույց է տալիս ափագծի երկարությունը մետրերով և համապատասխան պետության կամ տարածքի հողատարածքը քառակուսի կիլոմետրով։ Այս հարաբերակցությունը ցույց է տալիս երկրի ներսում ափերի հասանելիության աստիճանը։ Կղզու վրա գտնվող պետություններին, ինչպիսին է Մալդիվները, կամ կտրատված ափագծով պետություններին, ինչպիսին է Հունաստանը, համապատասխանում է այս պարամետրի մեծ արժեք, իսկ դեպի ծով ելք չունեցող երկրների համար այն հավասար է զրոյի։ ԿՀՎ ուղեցույցում ոչ միայն տեղեկություններ չկան, թե ինչ մասշտաբով են կատարվել չափումները, այլև հայտնի չէ, թե արդյոք ստացված բոլոր արժեքները նույն մասշտաբով են ձեռք բերվել։ Արդյունքում, տարբեր երկրների համար աղյուսակում տրված արժեքները կարող են լիովին համեմատելի չլինել։
* *World Resources Institute* և *WRI* անվանված սյունակներում ինքնիշխան 182 պետությունների և կախյալ 13 տարածքների տվյալները կազմվել են Համաշխարհային ռեսուրսների ինստիտուտի կողմից 2000 թվականին՝ հիմնվելով ափագծի գլոբալ վեկտորային քարտեզի վրա (), որը 1989 թվականին կազմել է ԱՄՆ ազգային աշխարհագրական հետախուզական գործակալության ռազմական քարտեզագրական գրասենյակը։ Այս տվյալները չեն արտացոլում այն պետությունների և տարածքների տարածքային փոփոխությունները, որոնք տեղի են ունեցել 2000 թվականից ի վեր։ Համաշխարհային ռեսուրսների ինստիտուտի հաշվարկների տեխնիկական նշումների համաձայն, չափումներն իրականացվել են 1:250,000 մասշտաբով։ Կղզիները հաշվի են առնվել նաև երկրի ափամերձ հատվածի երկարությունը հաշվարկելիս (բացառությամբ նրանց, որոնք աղյուսակոում առանձին թվարկված անդրծովյան տարածքների մաս են)։ Վիճարկվող տարածքները հաշվարկից հանված են։

## Ցանկ

## Ծանոթագրություններ

Կատեգորիա:Ցանկեր:Աշխարհագրություն
Meet the Woo 2

***Meet the Woo 2*** (այլընտրանքային անվանում՝ *Meet the Woo, Vol. 2*), ամերիկացի ռեփեր Փոփ Սմոուքի երկրորդ և նրա կենդանության օրոք թողարկված վերջին միքսթեյփը։ Թողարկվել է Victor Victor Worldwide և Republic Records լեյբլներում 2020 թվականի փետրվարի 7-ին։ Ամերիկյան Billboard 200 հիթ-շքերթում նորամուտը կատարել է յոթերորդ հորիզոնականում։ Meet the Woo, Vol. 2 միքսթեյփը ռեփերի Meet the Woo միքսթեյփի շարունակությունն է։ Նրանում որպես հյուր մասնակցել են՝ Quavo, A Boogie wit da Hoodie, Fivio Foreign, Lil Tjay։ Հինգ օր անց թողարկվել է միքսթեյփի Deluxe տարբերակը։

## Կոմերցիոն հաջողություն
Meet the Woo 2 միքսթեյփն ամերիկյան Billboard 200 հիթ-շքերթում նորամուտը կատարել է յոթերորդ հորիզոնականում 2020 թվականի փետրվարի 22-ին վաստակել է 36 000 ալբոմային համարժեք։ Կանադայում այն ներառվել է լավագույն տասնյակում, Նիդեռլանդներում ու Մեծ Բրիտանիայում՝ թոփ-40-ում

## Երգացանկ

### Տարեվերջյան ցանկեր

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 ալբոմներ
Կատեգորիա:Միքսթեյփեր
Էլեկտրոփոփ

մինի|Charli XCX-ը ելույթ է ունենում Postivus փառատոնում
**Էլեկտրոփոփ** (), երաժշտական ժանր, որը միավորում է էլեկտրոնային և փոփ ժանրերի տարրերը։ Որպես կանոն, այն նկարագրվում է որպես սինթի փոփի տարբերակ՝ մեծ շեշտադրմամբ իր էլեկտրոնային հնչեղության վրա։ Այս ժանրը սկսել է ժողովրդականություն վայելել 2000-ական թվականներից ի վեր։

## Պատմություն
### Վաղ 1980-ական թվականներ
1980-ական թվականների ընթացքում այնպիսի բրիտանացի արտիստներ, ինչպիսիք են Գարի Նյումանը, The Human League-ը, Soft Cell-ը, Ջոն Ֆոքսը և Visage-ը, օգնել են նոր սինթի փոփ ոճի զարգացմանը, որն ավելի շատ հենվում էր էլեկտրոնային երաժշտության վրա և ընդգծում էր սինթեզատորների հիմնական օգտագործումը, այն ժամանակ, երբ էլեկտրո ոճը առավել զարգացվել է Afrika Bambaataa-յի կողմից, ով գտնվում էր Yellow Magic Orchestra-յի և Kraftwerk-ի ազդեցության տակ, և ինքն էլ, իր հերթին, ազդել է Մադոննայի 1980-ական թվականների փոփ երաժշտական ոճի վրա։

### 21-րդ դար
2009 թվականին ԶԼՄ-ներում ի հայտ են եկել հոդվածներ, որոնք հռչակում էին տարբեր էլեկտրոփոփ աստղերի նոր դարաշրջանը, և, իրոք, նկատվում էր մի շարք էլեկտրոփոփ արտիստների ժողովրդականության աճ։ 130 երաժշտական փորձագետների հարցման ընթացքում, որն անցկացվել Է BBC-ի համար 2009 թվականին, լավագույն տասնհինգ կատարողներից 10-ը պատկանում էին էլեկտրոփոփ ժանրին։ Լեդի Գագան խոշոր առևտրային հաջողություն է ունեցել իր 2008 թվականի «The Fame» ալբոմի շնորհիվ։ Երաժշտության հեղինակ Սայմոն Ռեյնոլդսը նշում է, որ «Այն ամենը, ինչ կապված էր Գագայի հետ, եկել է էլեկտրոքլեշից, բացառությամբ երաժշտության, որը 1980-ական թվականներից չէր»։ Կորեական փոփ երաժշտական բեմում նույնպես տիրում է էլեկտրոփոփ ժանրը, հատկապես բոյ բենդերի և այնպիսի գըրլ բենդերի ստեղծագործության մեջ, ինչպիսիք են Super Junior, SHINee, f(x) և Girls' Generation խմբերը։

Երգիչ Մայքլ Անգելակոսը Passion Pit-ից ասել է 2009 թվականի հարցազրույցում, որ էլեկտրոփոփ նվագելն իր մտադրությունը չէր, սակայն հանրակացարանում ապրելու սահմանափակումները դարձրել են այդ ժանրը ավելի մատչելի»։

2009 թվականին Ջեյմս Օլդհեմը՝ A&M Records-ի արտիստների և ռեպերտուարի նախագահն ասել է, որ «Բոլոր A&R բաժիններն ասում էին մենեջերներին և իրավաբաններին․ 'Մի տվեք մեզ այլ երաժշտական խմբերի, քանի որ մենք չենք ուզում պայմանագիր կնքել նրանց հետ, նրանք չեն ուզում ձայնագրություններ վաճառել'։ Այն ամենը, ինչին մեզ միացրել են, էլեկտրոնային բնույթ է կրում»։

Ըստ Քենեթ Ուոմաքի, երգչուհի և երգերի հեղինակ Բիլլի Այլիշը «ամրապնդել է էլեկտրոփոփի իշխող թագուհու տիտղոսը» իր «When We All Fall Asleep, Where Do We Go?» քննադատական և առևտրային հիթ ալբոմով։

## Տես նաև
* Էլեկտրոոփոփ երաժիշտներ

## Ծանոթագրություններ

**Մատենագրություն**
* 

## Արտաքին հղումներ
* «Electropop Divas Radio» երաժշտական փլեյլիստ» ՅուԹյուբում

Կատեգորիա:1970-ականներ երաժշտությունում
Կատեգորիա:1980-ականները երաժշտությունում
Կատեգորիա:1990-ականներ երաժշտությունում
Կատեգորիա:2000-ականներ երաժշտությունում
Կատեգորիա:2010-ականներ երաժշտությունում
Կատեգորիա:Էլեկտրոնային երաժշտության ենթաոճեր
Կատեգորիա:Փոփ երաժշտական ժանրեր
Windows Error Reporting

**Windows-ի սխալների գրանցման ծառայություն (Windows Error Reporting - WER)**, ներկայիս Windows օպերացիոն համակարգի ծառայություն, որը նախատեսված է Microsoft-ին սխալների մասին հայտնելու համար։ Օգտագործումը սկսվել է Windows XP և Windows Mobile 5 և 6 տարբերակներից։ Չի կարելի այն շփոթել Dr. Watson-ի հետ։

Եթե ծրագրում հայտնում է ինչ որ խնդիր, սխալների գրանցվամ ծառայությունը հավաքում է տարատեսակ տեղեկություններ համակարգի և ծրագրի մասին և հետո ինտերնետի միջոցով ուղարկում է Microsoft-ին։

WER աշխատում է ինչպես ծառայություն և այն հնարավոր է անջատել անդմինիստրատորի կողմից։

## Պատմություն
### Windows XP
Առաջին անգամ ծառայությունը իրականացվել է Windows XP օպերացիոն համակարգում։ WER-ի զեկույցների ցանկը կարելի է դիտել շնորհիվ msinfo32 հարմարանքի։

### Windows Vista
Հաջորդ օպերացիոն համակարգի հետ միասին թողարկվեց նոր տարբերակը, որը հագեցված API-ով, որ թույլ էր տալիս ոչ միայն ուղարկել զեկույց այլև կառավարել դրանք։WER-ի թարմացումների շնորհիվ այն կարող է ուղարկել զեկույցներ նույնիսկ ամենաբարդ իրավիճակներում։

### Windows 7
Windows 7-ում, Ղեկավարման վահանակի «Սխալների զեկյուց» բաժինը տեղափոխվել է Windows-ի ապահովման կենտրոն բաժինը։

## Գաղտնիություն
Microsoft-ը հայտարարում է, որ ուղարկված զեկույցները, որոնք գրեզանացում են մի քանի հարյուր կիլոբայթը, կարող է պարունակել անձնական տեղեկություն։ Ընկերությունը պնդում է, որ այն չի կարող օգտագործել այդպիսի տեղեկությունը անձի տեղորոշման համար։

WER-ի հին տարբերակներում տեղեկությունները ուղարկվում են առանց կոդավորման։ Տեղեկության TLS կոդավորումը սկսվել է օգտագործվել Windows 8-ի տարբերակում։

2013 թվական դեկտեմբերին մի անկախ լաբարատորիա հաստատեց, որ WER-ը Microsoft-ին տեղեկություն է ուղարկում համակարգին միացված յուրաքանչյուր նոր սարքի մասին։

Համաձայն Սնոուդենի կողմից գրված փաստաթղթի, պարզ դարձավ, որ բոլոր տեղեկությունները, որոնք ուղարկվում են օգտատիրոջ կողմից, անալիզի են ենթարկվում հաքերային խմվի կողմից, խոցելիություն հայտնաբերելու համար։ Նոր  zero-day հարձակումը ստեղծելու համար բավական էր միայն WER-ի կողմից ստացված տեղեկությունների շնորհիվ։

## Տես նաև
* Dr. Watson

## Ծանոթագրություններ

## Արտաքին հղումներ
* 
* Russinovich M., Solomon D., Ionescu A. — Windows Internals, 5th Edition (2009) — Chapter 14: Crash Dump Analysis — Windows Error Reporting
* Ծրագրերում սխալների որոնում, շնորհիվ Windows Error Reporting

Կատեգորիա:Վինդոուզի ծառայություններ
Գայլաձկան հրամանով (մուլտֆիլմ)

**Գայլաձկան հրամանով** (), խորհրդային տիկնիկային ֆիլմ, որը նկարահանվել է ռեժիսորներ Վլադիմիր Պեկարի և Վլադիլմիր Պոպովի  կողմից, 1970 թվականին։ Ֆիլմը նկարահանվել է ըստ Տվերի պետական տիկնիկային թատրոնի բեմադրության, ըստ Ելիզավետա Տարախովսկայայի պիեսի, որի սյուժեն վերցված է ռուսական ժողովրդական «Գայլաձկան հրամանով» հեքիաթից։

«Էկրան» ստեղծագործական միության առաջին տիկնիկային ֆիլմն է։

## Սյուժե
Մի թագավորությունում, մի երկրում ապրում էր աշխատասեր, բայց աղքատ գյուղացի մի տղա, որի անունն էր Եմելյա։ Որքան էլ որ աշխատում չէր, միևնույնն է, ոչինչ չուներ։ Բայց մի անգամ հաջողությունը նրան էլ է հասնում։ Պատահաբար գետում բռնելով խոսող կախարդական գայլաձուկ, Եմելյան խղճում է նրան և բաց է թողնում նրան, և որպես պարգև` ազատության դիմաց, գայլաձուկն սկսում է կատարել Եմելյայի բոլոր ցանկությունները։

Այդ թագավորության մեջ իշխում էր վախկոտ թագավոր Ոլոռը, և նա ուներ քմահաճ դուստր՝ արքայադուստր Նեսմեյանա, որը հաճախ սենյակում տանջվում էր ձանձրույթից։ Եվ անկախ նրանից, թե քանի փեսացու էր գալիս նրա մոտ, ոչ ոք չէր կարողանում նրան ծիծաղեցնել։ Այդ պատճառով թագավորը խոստացանում է ամուսնացնել արքայադստերն այն մարդու հետ, ով կծիծաղեցնի նրան, սակայն երբ դա հաջողվում է Եմելյային, նա հրամայում է տղային դուրս հանել պալատից, նույնիսկ այն ժամանակ, երբ արքայադստեր մայրը հիշեցնում է նրան իր խոստման մասին։ Ֆիլմի ավարտին Եմելյան արքայադստեր հետ հեռանում է պալատից և սկսում են միասին ապրել երկար ու երջանիկ։

## Նկարահանող խումբ
* Ռեժիսորներ և նկարիչներ՝ Վլադիմիր Պեկար, Վլադիլմիր Պոպով
* Օպերատոր՝ Իգոր Նիկոլաև
* Հնչյունային օպերատոր՝ Ա. Կուցի
* Խմբագիր՝ Վալերիա Կոնովալովա
* Ֆիլմի տնօրեն՝ Ա. Սեմիլետովա

## Դերերը հնչյունավորել են
* Զինաիդա Նարիշկինա՝ գայլաձուկ / նապաստակ / աղվես / մայրիկ
* Անատոլի Կուբացսկի՝ թագավոր

## Վերաթողարկում DVD ձևաչափով
Ֆիլմը DVD ձևաչափով վերաթողարկվել է մուլտֆիլմերի հետևյալ հավաքածուներում. «Հեքիաթների ճանապարհներով», «Հին, հին հեքիաթներ 3», «Հին հին հեքիաթներ 2», «Հրեղեն թռչուն», «Պատառիկ և ամպ», «Գայլաձկան հրամանով»։

## Ծանոթագրություններ

## Արտաքին հղումներ
* «Էկրան» ստեղծագործական միավորում

Կատեգորիա:«Էկրան» ստեղծագործական միության մուլտֆիլմեր
Կատեգորիա:1970 մուլտֆիլմեր
Process Lasso

**Process Lasso**, փակ ներքին կոդով, անվճար ծրագիր, որը աշխատում է Microsoft Windows օպերացիոն համակարգի 32 և 64 բիթային համակարգերի վրա և նախատեսված է պրոցեսսների մոնիթորինգի և ղեկավարման համար։

## Բնութագիր
Ծրագիրը ունակ է կատարել համակարգում առկա ցանկացած պրոցեսսների մոնիթորինգ։ Նրա միջոցով կարելի է ղեկավարել և կառավարել բոլոր պրոցեսսներ, համակարգի արագագործությանը և ստաբիլ աշխատանքի հասնելու համար։

Յուրաքանչյուր պրոցեսս կարելի է խմբագրել ձեռքով կամ ավտոմատ, ինչպես նաև ստանալ նրանց մասին մանրամասն տեղեկություն։ Ծրագիրը ունակ է որոշել պրոցեսսի առաջնահերթությունը, ինչպես նաև փոփոխել այն։ Ըստ օգտատիրոջ ցանկության կարելի է սահմանել առաջնահերթության պլան, ծրագրի հաջորդ մեկնարկի համար։

Ինչպես նաև ծրագրի օգնությամբ կարելի է անջատել անցանկալի պրոցեսսները, որոնք խանգարում են աշխատանքին և ծանրաբեռնում են հիշողությունը, ինչպես նաև զետեղել դրանք «սև ցուցակում», դրանով իսկ կասեցնել պրոցեսսների հետագա մեկնարկը։

Բացի դա, ծրագիրը ցուցադրում է թողարկված պրոցեսսների մանրամասն վիճակագրություն։ Բոլոր գործողությունները պահպանվու են իրադարձությունների մատյանում։

Process Lasso-ն օպտիմիզացված է ինչպես բազմամիջուկ, այնպես էլ մի միջուկանի մշակիչների համար։

## Տես նաև
* Process Explorer
* System Explorer
* Unlocker

## Արտաքին հղումներ
*Process Lasso-ի պաշտոնական կայք
* 
* 
* 

Կատեգորիա:Համակարգային ծրագրեր
Կատեգորիա:Վինդոուզի ծրագրային ապահովում
Ջուլիանա Հաֆ

**Ջուլիանա Հաֆ** (, ), ամերիկացի պարուհի, խորեոգրաֆ, երգչուհի, դերասանուհի։

## Կենսագրություն
Ջուլիանան ծնվել է Յուտա նահանգի Սոլթ Լեյք Սիթի արվարձանում գտնվող Օրեմ փոքրիկ քաղաքում։ Ունի եղբայր՝ Դերեկը և երեք քույր` Շերի, Մերեբեթ և Քեթրին։

Որոշ ժամանակ ապրել է Լոնդոնում, որից հետո վերադարձել է ԱՄՆ, որտեղ մեկ տարի շարունակ մոր հետ ապրել է Լաս Վեգասում, ապա վերադարձել է Յուտա՝ հոր մոտ։ Որոշ ժամանակ անց տեղափոխվել է Լոս Անջելես։

## Կարիերա
### Դերասանական կարիերա
Դերասանուհու կարիերան սկսել է 2001 թվականին՝ նկարահանվելով «Հարի Փոթերը և Փիլիսոփայական քարը» ֆիլմում։

### Պարային կարիերա
Տասնհինգ տարեկանում դարձել է ամենաերիտասարդ պարողը, որը  Մեծ Բրիտանիայի Blackpool Dance Festival-ի լատինոամերիկյան պարային մրցույթի երկու կատեգորիաներում՝ «Պատանեկան» և «Երիտասարդական», հաղթել է։

Մասնակցել է ABC ալիքով հեռարձակվող «Աստղերի հետ պարեր (ԱՄՆ)» ծրագրի ամերիկյան տարբերակին, որտեղ պարել է չմշկորդ Ապոլո Անտոն Օնոյի (չորրորդ եթերաշրջան) և դերասան Քոդի Լինլիի (յոթերորդ եթերաշրջան) հետ։

2008 թվականի նոյեմբերի 20-ին հայտարարել էր, որ մոտ ապագայում չի վերադառնա «Աստղերի հետ պարեր»-ին մասնակցելու և իր ժամանակը կնվիրի երաժշտական կարիերային։

2019 թվականից ամերիկյան հայտնի «America’s Got Talent» տաղանդների շոուի դատավորներից մեկն է։

### Երաժշտական կարիերա
«Will You Dance With Me» քանթրի ոճի առաջին սինգլը թողարկվել է 2007 թվականի մայիսին iTunes-ում և Wal-Mart-ում, իսկ վաճառքից ստացված գումարը փոխանցվել է ամերիկյան Կարմիր խաչին։ Ավելի ուշ այս սինգլը հայտնվել է Billboard Pop 100-ում, որից հետո պայմանագիր է ստորագրել Universal Music Group Nashville ընկերության հետ։

2008 թվականին երգչուհու թողարկված «Season of Season: The Julianne Hough Holiday Collection» առաջնաելույթային ալբոմը հայտնվել է Billboard 200 չարթի 3-րդ հորիզոնականում։

2009 թվականի հունվարի 15-ին Վիսկոնսին նահանգի Գրին Բեյ քաղաքում տեղի է ունեցել առաջին մենահամերգը։

## Անձնական կյանք
2017 թվականի հուլիսի 8-ից Ջուլիանան ամուսնացած է հոկեյիստ Բրուքս Լայքի հետ, որի հետ հանդիպում էր իրենց հարսանիքից 3 տարի առաջ։

## Ընտրյալ ֆիլմագրություն

## Հետաքրքիր փաստեր
* Ջուլիանայի երկու տատիկն ու երկու պապիկիկն էլ զբաղվել են պրոֆեսիոնալ բալետով։
* 2008 թվականին Maxim ամսագիրը «100 ամենասեքսուալ կանանց» ցանկում դերասանուհուն 30-րդ տեղն Է հատկացրել։

## Ծանոթագրություններ

## Արտաքին հղումներ

Կատեգորիա:Հուլիսի 20 ծնունդներ
Կատեգորիա:1988 ծնունդներ
Կատեգորիա:Ամերիկացի պարուհիներ
Կատեգորիա:Ամերիկացի խորեոգրաֆներ
Կատեգորիա:Ամերիկացի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Լոքերի բանալիները (հեռուստասերիալ)

**«Փական և բանալի»** (), ամերիկական դրամա և սարսափ հեռուստասերիալ, որը ստեղծվել է Քարլթոն Կյուզի, Մերեդիտ Ավերիլի և Արոն Էլի Քոլեյթի կողմից։ Նկարահանվել է նույնանուն կոմիքսի հիման վրա։ Պրեմիերան կայացել է 2020 թվականի փետրվարի 7-ին Նեթֆլիքս հեռուստաալիքում։

## Սյուժե
Սյուժեի համաձայն՝ մայրը երեք երեխաների հետ տեղափոխվում է հին ընտանեկան տուն՝ ամուսնու մահից հետո։ Շուտով երեխաները պարզում են, որ տանը լի են գաղտնի դռները, և նրանք կարող են գտնել կախարդական բանալիները։ Բանալիները նաև կարող են տալ իրենց սեփականատերերին կախարդական լիազորություններ։ Բայց, միևնույն ժամանակ, նրանք կարող են արթնացնել մի մեծ մղձավանջ։

## Դերերում
### Հիմնական կազմ
* Դերբի Սթենչֆիլդ՝ Նինա Լոք 
* Քոնոր Ջեսափ՝ Թայլեր Լոք 
* Էմիլիա Ջոնս՝ Քինսի Լոք 
* Ջեքսոն Ռոբերտ Սքոթ՝ Բոդի Լոք
* Փեթրիս Ջոնս՝ Սքոթ Քավենդիշ 
* Լայսլա դե Օլիվերա՝ Դոջ 
* Գրիֆին Գլյուկ՝ Գեյբ 

### Երկրորդական կազմ
* Բիլ Հեկ՝ Ռենդել Լոք 
* Աարոն Էշմոր՝ Դունկան Լոք 
* Շերի Սոմ՝ Էլի Ուեդոն 
* Թոմաս Միշել Բարնեթ՝ Սեմ Լեսեր 
* Քևին Ալվես՝ Հավի
* Ժենևևա Կենգ՝ Ջեքի Վեդա 
* Հալեա Ջոնս՝ Էդեն Հոքինս 
* Աշա Բրոմֆիլդ՝ Զեդի Ուելս 
* Ջեսի Կամաչո՝ Դագ Բրազել 
* Էրիկ Գրեյս՝ Լոգան Քելոուեյ 
* Ֆելիքս Մայյար՝ Լուկաս Կարավաջիո 
* Սթիվեն Ուիլյամս՝ Ջո Ռիջուեյ 
* Կոբի Բյորդ՝ Ռուֆուս Ուեդոն

## Եթերաշրջաններ




## Ծանոթագրություններ

Կատեգորիա:2020 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Ազարյանի դիմաքանդակը

**Ազարյանի դիմաքանդակը**, Հակոբ Գյուրջյանի` Թիֆլիսում ստեղծած լավագույն գործերից` հավանաբար կատարված Ազարյանի պատվերով։ Թիֆլիսի հարուստ Մելիք Ազարյանը մեկն է քչերից, որ, օգտվելով Գյուրջյանի` Թիֆլիսում գտնվելու առիթից, իր կիսանդրին է պատվիրել` դրանով հովանավորելով և' արվեստագետին, և' հավերժացնելով իրեն այդպիսի բարձրարժեք դիմաքանդակով։ Արձանը գրավիչ է կերպարի վառ անհատականությամբ, ճանաչելիության չափ կոնկրետ դիմագծերով, վաճառականին բնորոշ այնպիսի անհատականությամբ ու արտահայտությամբ, արտաքինով ու նկարագրով, որոնցով կարելի է անսխալ գուշակել նրա անձնավորությունը։ Տարեց, պատկառելի բեղերով, հայկական առնական գեղեցիկ դիմագծերով մի առույգ անձնավորություն նայում է դիտողին։

## Նկարագրություն և կատարման տեխնիկա
Գյուրջյանը կարողացել է անթերի վարպետությամբ և ընկալումով Մելիք Ազարյանի կերպարում խտացնել հոգեբանական բազմերանգ արտահայտություններ, որոնց շնորհիվ նրա դիմագծերը խոսուն, կենդանի արտահայտությամբ բրոնզի մեջ գրեթե շնչավորվել են։ Ազարյանը տպավորությամբ թվում է գործարար, խոշոր ձեռնարկումների ընդունակ, սեփականատերի հոգեբանությամբ, ծանրակշիռ, կյանքի փորձով իմաստնացած բնավորությամբ, վճռական, ինքնագոհ, ապահով մի մարդ։

Գյուրջյանը միտում չի ունեցել Մելիք Ազարյանի կերպարին սոցիալական գունավորում տալ, չնայած նրա մոդելը վաճառականի բնորոշ տիպար է։ Նա անաչառորեն է կերպավորել նրան` պահպանելով նրա անհատականությունը իր պատրաստի կերպարային տվյալներով, որի համար անհրաժեշտ էր սուր դիտողականություն, մարդու ներաշխարհը թափանցելու ընդունակություն, բնորոշն ընկալելու հատկություն։ > Գյուրջյանի ռեալիստական խոր համոզմունքի փայլուն գրավականն է, կատարված է մեծ ոգեշնչումով, ազատ մշակումով, դիմագծերի կենդանի ընկալումով, ֆակտուրային բազմազանությամբ
։

## Ծանոթագրություններ

Կատեգորիա:Քանդակներ այբբենական կարգով
Կատեգորիա:Հակոբ Գյուրջյանի նկարներ
Ռոբերտ ՄաքՔլոսկի

**Ռոբերտ ՄաքՔլոսկի** (, ), ամերիկացի մանկագիր և նկարիչ, Կալդեկոտի մեդալի կրկնակի դափնեկիր (շնորհվում է ամերիկյան մանկական գրքերի լավագույն պատկերազարդման համար)։

## Կենսագրություն
Ռոբերտ ՄաքՔլոսկին ծնվել է 1914 թվականի սեպտեմբերի 15-ին, Օհայոյի Համիլտոն քաղաքում, նկարչական կրթություն է ստացել Բոստոնում և Նյու Յորքում։ 1940 թվականին նա ամուսնացել է գրող Ռութ Սոյերի դստեր` Մարգարետ Դյուրանի. նրանք ունեցել են երկու աղջիկ` Սառան և Ջեյնը։

1941 թվականին Ռոբերտ ՄաքՔլոսկին վերադարձել է պատերազմից և գրել է մանկական «Ճանապարհ բադիկներին» գիրքը («Make Way for Ducklings»): Դա եղել է նրա գրած և պատկերազարդած երկրորդ գիրքը, որը համարվում է նրա ամենահայտնի ստեղծագործությունը (արժանացել է Կոլդեկոտի մեդալի)։ Մակլոսկին և նրա ընտանիքը արձակուրդները հաճախ անց էին կանցնում ծովի ափին, Մեն նահանգում, որտեղ կատարվել են նրա շատ գրքերի գործողությունները`.«Մի անգամ առավոտյան Մեյնում» (1953), «Հրաշքների ժամանակ» (1957)։ Սառան հետագայում դարձել հեղինակի հայտնի գրքերից մեկի` «Հապալաս Սալի համար» (անգլ. Blueberries for Sal, 1948) գրքի նախատիպը։

Նաև իր հայտնի են նրա «Հոմեր Փրայսի արկածները» (անգլ.` Homer Price) և «Սենտերբուրգյան պատմություններ»` կատագերգական գրքերը, որոնք պատմում են Հոմեր Փրայս անունով տղայի և նրա հարազատների արկածների մասին, որոնք նույնպես ունեն հինհունական անուններ։ 1960-ական թվականների սկզբին Մակլոսկին հեռանում է գրականությունից և սկսում է աշխատել միայն որպես նկարիչ։ 2000 թվականին Կոնգրեսի գրադարանը Ռոբերտ Մակլոսկուն կենդանի լեգենդ է ճանաչել։

## Կերպարների արձաններ
* «Ճանապարհ բադիկներին» գիրքն այնպիսի հաջողություն է ունեցել, որ ճանաչվել է Մասսաչուսեթս նահանգի խորհրդանիշներից մեկը` դառնալով դրա պաշտոնական գիրքը, իսկ Բոստոնի Հանրային Այգում Բոստոնի իշխանությունները որոշել են կանգնեցնել գրքի գլխավոր հերոսուհու` մայր բադիկի` Միսսիս Մալարդի և նրա ութ ձագուկների արձանը։ Արձանը պատրաստվել է քանդակագործ Նենսի Շոնի կողմից։ Ամեն տարի Մայրերի տոնի կապակցությամբ Բոստոնի կենտրոնական այգում կազմակերպվում է շքերթ, որտեղ երեխաների բադիկների նման են հագնվում։
* Մակլովսկու հայրենիքում` Համիլտոնում, կանգնեցվել է արձան` նվիրված նրա առաջին` «Ոսպ» գրքի (1940) հերոսին և նրա շանը։ Գրքում շունն անուն չունի, կազմակերպվել է մրցույթ` լավագույն անվան համար, և այժմ արձանը կրում է «Ոսպը և նրա շունը` Հարմոնիան» անվանումը»։

## Էկրանավորում
«Հոմեր Փրայսի արկածները» գրքի գլուխներից մեկը երկու անգամ էկրանավորվել է.

* 1963` «Փքաբլիթներ» կարճամետրաժ;
* 1977` American Broadcasting Company-ի հեռուստացուցադրությամբ։

## Ծանոթագրություններ

## Արտաքին հղումներ
* Տեղեկատվություն հեղինակի մասին
* Ռ.Մակլոսկին «Весёлые картинки» ամսագրում, 1988 թվական

Կատեգորիա:21-րդ դարի նկարիչներ
Կատեգորիա:Ամերիկացի մանկագիրներ
Կատեգորիա:Ամերիկացի գրողներ
Կատեգորիա:Ամերիկացի նկարիչներ
Կատեգորիա:Ամերիկացի արձակագիրներ
Կատեգորիա:Ամերիկացի պատկերազարդողներ
Քո սիրող ընկերը

**Քո սիրող ընկերը** (), խորհրդային մուլտիպլիկացիոն ֆիլմ, որի ռեժիսորը Ելենա Բարինովան է։ Ֆիլմը նկարահանվել է ըստ Լուիս Քերոլի մանկական պիեսների և պատկերազարդումների։ Անդրեյ Խրժանովսկու սցենարով նկարահանած առաջին մուլտֆիլմերից մեկն է, որն ստեղծվել է ըստ դասականների գեղարվեստական, գրական և երաժշտական ստեղծագործությունների։

## Սյուժե
Ալիսը Հրաշքների աշխարհում հայտնի գրքի հեղինակ Լուիս Քերոլը գրել է շատ ուրիշ զարմանալի պատմություններ ևս։ Նրանցից մի քանիսը նա նվիրել է իր ընկերներին` երեխաներին` նրանց նամակներ գրելով։

Նամակ Էդիտային։ Սա պատմություն է մի տարօրինակ ջենթլմենի մասին, որը Քերոլի հետ նստած էր նույն խցիկում և տարօրինակ կերպով էր խոսում։ Քերոլը նրան պատասխանում էր նույնկերպ։ Նամակի վերջում. «Ի դեպ, լուծիր խնդիրը։ Կատուն մեկ րոպեի ընթացքում ուտում է մեկ մուկ։ Որքա՞ն ժամանակում է կատուն ուտում 60 հազար մուկ։ Կարծում եմ, որ ավելի շուտ մկները կուտեն կատվին»։

Նամակ Բերտին։ Երեք կատուների այցի և երեք զանգերի պատմությունը, որոնք անհրաժեշտ է զանգահարել նախքան ընթրիքը։ Այնուհետև կատուները հետապնդում են զանգերին տնով մեկ։

Նամակ Գերտրուդին։ Ծանր նամակի և փոստատարի պատմությունը։ Ստորագրված է. «Քո սիրող ընկեր` Լուիս Քերոլ»։

## Հեղինակներ
* Սցենարի հեղինակ՝ Անդրեր Խրժանովսկի
* Ռեժիսոր՝ Ելենա Բարինովա-Նեչաևա
* Բեմադրող նկարիչներ՝ Նատալյա Չերնիշյովա, Յուրի Վաշչենկո
* Կոմպոզիտոր՝ Վլադիմիր Բիստրյակով
* Հնչյունային օպերատոր՝ Վ. Շիգոլ
* Օպերատոր՝ Անատոլի Գավրիլով
* Նկարիչ-մուլտիպլիկատորներ՝ Ալեքսանդր Լավրով, Լ. Տկաչիկովա, Սերգեյ Կուշներով, Մ. Յարեմկո, Իգոր Կովալև
* Ռեժիսորի օգնական՝ Վ. Րյաբկինա
* Մոնտաժող՝	Ս. Վասիլևա
* Նկարիչներ՝ Տ. Չերնի, Օ. Յանկովսկայա, Լ. Սնեժկո, Ա. Լապա
* Տեքստը կարդում է՝ Ալբերտ Ֆիլոզով
* Ֆիլմում օգտագործվում է Յոհան Սեբաստիան Բախի երաժշտությունը
* Խմբագիր՝ Սվետլանա Կուցենկո
* Ֆիլմի տնօրեն՝ Ի. Մազեպա

## Ճանաչում և գնահատականններ
Մուլտֆիլմն ընդգրկվել է 2011 թվականի Մոսկվայում կայացած Մեծ կինոփառատոնի Անդրեյ Խրժանովսկու հետահայաց ցուցադրության մեջ։

Գրականության խորացված ուսումնասիրության դասարանների համար 20-րդ դարի ռուս գրականության դասագրքի հեղինակ, վաստակավոր ուսուցիչ Եվգենիա Աբելյուկը խորհուրդ տվել այս մուլտֆիլմը, ի թիվս Խրժանովսկու այլ գործերի, ցուցադրել ավագ դպրոցի աշակերտներին։

## Վերաթողարկում
DVD ձևաչափով վերաթողարկվել է «Ծղոտե ցլիկը» մուլտֆիլմերիի հավաքածուում։

## Ծանոթագրություններ

## Արտաքին հղումներ
* 

Կատեգորիա:1984 ֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր